કોંગ્રેસ શાસિત મહેસાણા નગરપાલીકા જાણે કે વિવાદનો પર્યાય બની ગઈ હોય તેમ એકપણ વિવાદ શમવાનું નામ લેતો નથી. બંધબારણે યોજાયેલી પાલીકાની સાધારણ સભામાં કમિટીઓનાં ગઠનનો એજન્ડા હોવા છતાં કોંગ્રેસ બે જૂથમાં વહેંચાઈ જતાં કમિટીઓનું ગઠન મોકુફ રાખવાની ફરજ પડી હતી.જ્યારે સફાઈ ટેન્ડર મામલે મતદાન થતાં શાસક પક્ષ લઘુમતીમાં મૂકાઈ જતાં સોંપો પડી ગયો હતો. સાધારણ સભામાં કોંગ્રેસે કરવી પડેલી પીછેહઠનાં કારણે જિલ્લા કોંગ્રેસ પ્રમુખે અહેવાલ તૈયાર કરીને પ્રદેશ કોંગ્રેસમાં મોકલવાનો નિર્ણય કર્યો છે.